C 342/176
DA
Den Europæiske Unions Tidende
6.9.2022
Torsdag den 17. februar 2022
adgang til hele Georgiens territorium; fordømmer ulovlige tilbageholdelser og kidnapninger af georgiske borgere og de øgede »grænsedragningsaktiviteter« langs den administrative grænselinje; er bekymret over misinformationskampagnerne vedrørende EUMM Georgia-missionen og opfordrer til at styrke dens kapacitet til overvågning, analyse og strategisk kommunikation; bekræfter på ny sin urokkelige støtte til landene i Det Østlige Partnerskab, navnlig hvad angår deres uafhængighed, suverænitet og territoriale integritet inden for deres internationalt anerkendte grænser; opfordrer EU til at styrke sit engagement i fredelig konfliktløsning i hele Østpartnerskabsregionen; gentager sin opfordring til EU til at sikre, at sikkerhedsdimensionen i landene i Østpartnerskabet også afspejles behørigt i det strategiske kompas og til at overveje at lancere en række sikkerhedsaftaler — rammer for øgede investeringer i og bistand med sikkerheds-, militær-, efterretningsog cybersamarbejde — med Georgien, Moldova og Ukraine som associerede lande for at styrke deres modstandsdygtighed og sikkerhed;
21.
noterer sig styrkelsen af EU's rådgivende mission i Irak (EUAM), herunder støtte til gennemførelsen af reformen af den interne sikkerhed og gennemførelsen af nationale strategier til bekæmpelse og forebyggelse af terrorisme (herunder bekæmpelse af voldelig ekstremisme) og organiseret kriminalitet med særlig henvisning til grænseforvaltning, økonomisk kriminalitet, navnlig korruption, hvidvaskning af penge og ulovlig handel med kulturarvsgoder;
22. opfordrer EU til at gøre noget ved de vedvarende og voksende trusler mod beskyttelsen og bevarelsen af kulturarven og til at slå ned på smugling af kulturgenstande, navnlig i konfliktområder; bemærker, at den omstændighed, at visse grupper i Irak har mistet deres kulturelle arv og historiske rødder, har gjort dem mere sårbare over for radikalisering; minder om, at EUAM Iraq er den eneste FSFP-mission eller -operation, i hvis mandat der indgår et kulturarvsbeskyttelses­ element med henblik på at yde bistand til og uddanne lokale partnere med hensyn til at håndtere sikkerhedsudfordringer vedrørende bevarelse og beskyttelse af kulturarv; opfordrer Rådet og EU-Udenrigstjenesten til at medtage et lignende element i andre missioner og operationer;
23.
tilskynder til udsendelse af medlemmer af Den Europæiske Unions bistandsmission vedrørende integreret grænseforvaltning i Libyen (EUBAM Libya) til Tripoli, hvorfra den vil udføre sine aktiviteter; foreslår, at denne mission, som har til formål at støtte de libyske myndigheder i afviklingen af de organiserede kriminelle netværk, der er involveret i smugling af migranter, menneskehandel og terrorisme inden for grænseforvaltning, inden for rammerne af en regional strategi fortsat bør undersøge mulighederne for at støtte en EU-ledet udvikling af Sahel-landenes grænsekapaciteter i forbindelse med FSFP-missioner i Sahel (navnlig EUCAP Sahel Niger); udtrykker bekymring over migranters, asylansøgeres og flygtninges skæbne i Libyen; opfordrer de libyske myndigheder og militser til at lukke tilbageholdelsesfaciliteter for migranter;
24. glæder sig over iværksættelsen af FSFP-operationen i Middelhavsområdet, EUNAVFOR MED IRINI og forlængelsen af den frem til den 31. marts 2023; understreger dens centrale rolle med hensyn til gennemførelsen af våbenembargoen mod Libyen i overensstemmelse med FN's Sikkerhedsråds resolution 2526 (2020); fremhæver, at kapacitetsopbygning får menneske- og våbenhandelen til at bryde sammen; beklager, at EUNAVFOR MED IRINI i 2020 i mange tilfælde blev nægtet tilladelse til at foretage inspektion, selv på tyrkiske fartøjer; opfordrer til en gennemsigtig kommunikation fra EU-Udenrigstjenesten om dette spørgsmål; bemærker, at EUNAVFOR MED til dato råder over meget få midler, hvilket i væsentlig grad begrænser dens kapacitet; er bekymret over, at NATO, som er aktiv i området inden for rammerne af Operation Sea Guardian, ikke samarbejder effektivt gennem øget koordinering af samarbejdet eller deling af oplysninger og ressourcer; understreger den strategiske betydning af offentlig kommunikation om missionen og de bordinger af fartøjer, venligtsindede henvendelser og inspektioner, herunder afslag på inspektion, som foretages; understreger de internationale forpligtelser til eftersøgning og redning af personer i havsnød i fuld overensstemmelse med havretten; opfordrer EU til at spille en vigtig rolle i Middelhavsområdet, idet det er blevet en aktør, der er i stand til at garantere stabiliteten i regionen; glæder sig over EU's forbindelses- og planlægningscelles (EULPC's) resultater med hensyn til at levere sikkerheds-, efterretnings- og planlægningsekspertise til EU-aktører i Bruxelles og på landjorden eller til søs (EU-delegationen, EUBAM, EUNAVFOR MED) samt til FN's støttemission i Libyen (UNSMIL);
25. beklager Tyrkiets gennemgående destabiliserende rolle på mange områder, som giver anledning til bekymring, i EU og dets nærområde, og som truer den regionale fred, sikkerhed og stabilitet; er yderst bekymret over og fordømmer på det kraftigste Tyrkiets ulovlige aktiviteter i det østlige Middelhav, dets trusler om militære aktioner over for EU-medlemsstater, navnlig Grækenland og Cypern, og dets nyligt bebudede ulovlige aktiviteter i cypriotiske og græske havområder; noterer sig bestræbelserne på at nedtrappe spændingerne, men beklager tyrkiske militærfartøjers provokerende optræden og trusler om angreb på MED IRINI-operationen i strid med folkeretten og EU-medlemsstaternes suveræne rettigheder; gentager, at EU er